Emättimen limakalvojen kuivuminen :: Terveyskirjasto
Emättimen limakalvojen kuivuminenLääkärikirja Duodecim27.9.2015naistentautien ja synnytysten erikoislääkäri Aila Tiitinen OireetItsehoitoItselääkintäMilloin hoitoon
Hedelmällisessä iässä olevan naisen emätintä päällystää suhteellisen paksu limakalvo, joka suojaa tulehduksilta ja mekaaniselta kulutukselta. Estrogeenin puutteessa limakalvo on ohuempi ja alttiimpi tulehduksille, samalla emätintä suojaavien maitohappobakteerien määrä vähenee.
Limakalvojen oireita voi ehkäistä ja hoitaa monella tavalla:
Hyvä hygienia on tärkeä, mutta liian tiheitä pesuja ja saippuan käyttämistä on syytä välttää
Pikkuhoususuojia kannattaa käyttää vain tarvittaessa ja voimakkaasti hajustettuja hygieniatuotteita kannattaa välttää
Alusvaatteet eivät saa kiristää eivätkä hangata
Emättimen liiallista kuivuutta ja kirvelyä voi helpottaa useilla apteekista saatavilla kosteuttavilla valmisteilla, jotka eivät sisällä hormoneja
Kosteuttavan emätintabletin vaikuttavana aineena on hyaluronihappo, joka vahvistaa emättimen limakalvoa ja samalla vähentää bakteeritulehduksen riskiä
Saatavilla on myös pitkävaikutteinen kosteusgeeli, joka on kirkas, neutraali, öljytön, rasvaton ja kosteuden säilyttävä geeli
Yhdynnässä käytettäviä liukuvoiteita on öljy-, vesi-, silikoni- ja rasvapohjaisia.
Ostotilanteessa on syytä kysyä liukuvoiteen sopivuus kondomia käytettäessä, sillä osa liukuvoiteista haurastuttaa kondomin
Ulkosynnyttimien ihon hoitoon kannattaa käyttää kosteuttavia perusvoiteita tai hoitoöljyjä
Naishormonia eli estradiolia tai estriolia estriolia sisältäviä voiteita tai emätinpuikkoja voi käyttää vaihdevuosien jälkeiseen estrogeenin puutteesta johtuvaan limakalvojen ohenemiseen ja kuivumiseen
Estrogeenia sisältävät valmisteet vahvistavat emättimen limakalvoja ja palauttavat rauhasten toimintaa kosteuden lisäämiseksi. Valmisteita käytetään parin ensimmäisen viikon ajan joka ilta ja oireiden lievennyttyä ylläpitohoitona kahtena iltana viikossa. Valmisteiden sisältämä estrogeenimäärä on erittäin pieni, mistä syystä estrogeeni vaikuttaa vain paikallisesti emättimessä.
Oireena on virtsaamisvaivoja, kipuja tai selittämättömiä vuotoja.
Vastaanotolla selvitetään, onko oireiden takana estrogeenipuutokseen liittyvä limakalvojen haurastuminen vai joku muu syy. Tarvittaessa tehdään tutkimuksia tulehdusten poissulkemiseksi. Artikkeli on tarkastettu 27.9.2015Artikkelin tunnus: dlk00118 (016.008)© 2016 Kustannus Oy DuodecimArtikkelin kuvat ja linkit toimivat säössäersiossa osoitteessa:http://www.terveyskirjasto.fi/terveyskirjasto/tk.koti?p_artikkeli=dlk00118Arvioi artikkeli | Sisällysluettelo | Palaute | Tulosta | Lähetä artikkeli
Emätinsyöpä »
Kohdun polyypit »
Kohdunrungon syöpä »
Munasarjasyöpä »
Vaihdevuodet »
Sjögrenin oireyhtymä »
Kuiva suu »
Naisen sukupuolinen kiihottumisvaikeus »
Vaihdevuosien hormonihoito »